ഐ എസ് എല് ഉദ്ഘാടന മത്സരത്തില് വീണ്ടും കേരള ബ്ലാസ്റ്റേഴ്സ് എ ടി കെ മോഹന് ബഗാനെതിരെ ഐ എസ് എല് പുതിയ സീസണും ആരംഭിക്കുക കേരള ബ്ലാസ്റ്റേഴ്സിന്റെ മത്സരത്തോടെ. നവംബര് 19ന് ആരംഭിക്കുന്ന ഐ എസ് എലില് ഫതോര്ഡ സ്റ്റേഡിയത്തില് വെച്ച് നടക്കുന്ന മത്സരത്തില് മോഹന് ബഗാനും കേരള ബ്ലാസ്റ്റേഴ്സും ആകും നേര്ക്കുനേര് വരിക. ഉദ്ഘാടന മത്സരത്തില് പതിവായി ഇപ്പോള് കേരള ബ്ലാസ്റ്റേഴ്സും എ ടി കെയും ആണ് നേര്ക്കുനേര് വരാറ്. അവസാന മൂന്ന് സീസണിലും കേരള ബ്ലാസ്റ്റേഴ്സും എ ടി കെയും തമ്മില് തന്നെ ആയിരുന്നു ആദ്യ ദിവസം ഏറ്റുമുട്ടിയിരുന്നത്. ഇത്തവണയും ഗോവയില് മാത്രമായാണ് ഐ എസ് എല് മത്സരങ്ങള് നടക്കുന്നത്. മത്സരത്തിന്റെ പൂര്ണ്ണമായ ഫിക്സ്ചറുകള് ഉടന് പുറത്ത് വരും. ക്ലബുകള് എല്ലാം ഇപ്പോള് പുതിയ സീസണായി ഒരുങ്ങുകയാണ്.